Jelgavā, 2024. gada 25. aprīlī (prot. Nr.24 - \_\_, \_\_p.)

**JELGAVAS VALSTSPILSĒTAS PAŠVALDĪBAS SAISTOŠIE NOTEIKUMI NR. 24-\_**

**“GROZĪJUMI JELGAVAS VALSTSPILSĒTAS PAŠVALDĪBAS 2021. GADA 23. SEPTEMBRA SAISTOŠAJOS NOTEIKUMOS NR. 21- 19 „MAZNODROŠINĀTAS MĀJSAIMNIECĪBAS IENĀKUMU SLIEKSNIS UN SOCIĀLĀS PALĪDZĪBAS PABALSTI JELGAVAS VALSTSPILSĒTAS PAŠVALDĪBĀ””**

*Izdoti saskaņā ar Sociālo pakalpojumu un sociālās*

*palīdzības likuma 33. panta ceturto daļu,*

*36. panta sesto daļu un likuma*

*“Par palīdzību dzīvokļa jautājumu risināšanā”*

[*14. panta*](https://likumi.lv/ta/id/56812-par-palidzibu-dzivokla-jautajumu-risinasana#p14)*sesto daļu*

1. Izdarīt Jelgavas valstspilsētas pašvaldības 2021. gada 23. septembra saistošajos noteikumos Nr. 21-19 “Maznodrošinātas mājsaimniecības ienākumu slieksnis un sociālās palīdzības pabalsti Jelgavas valstspilsētas pašvaldībā” (turpmāk – noteikumi) (Latvijas Vēstnesis, 2021, 188., 218. nr., 2022, 67., 131., 150., 170., 196. nr., 2023, 171., 233. nr.) šādus grozījumus:
   1. noteikumu 9. punktā skaitli un vārdus “10 darbdienu laikā” aizstāt ar skaitli un vārdiem “5 darbdienu laikā”;
   2. noteikumu 12.2.1.4. apakšpunktā vārdus “dalības maksas segšanai” aizstāt ar vārdiem “apguvei izglītojamajam”;
   3. noteikumu 14.1 apakšpunktā vārdus un simbolus “iestāde “Jelgavas izglītības pārvalde”” aizstāt ar vārdu “dibinātā”;
   4. izteikt noteikumu 15. punktu šādā redakcijā:

“15. Pabalstu ēdināšanas pakalpojuma apmaksai pirmsskolas izglītības iestādē pārskaita tās pirmsskolas izglītības iestādes ēdināšanas pakalpojuma sniedzēja kredītiestādes maksājumu kontā, kurā izglītojamais ir reģistrēts. Pamatota pieprasījuma gadījumā pārskaita iesniedzēja iesniegumā norādītajā kredītiestādes maksājumu vai pasta norēķinu sistēmas kontā saskaņā ar iesniegtajiem ēdināšanas pakalpojumu izdevumu apliecinošiem dokumentiem.”;

* 1. izteikt noteikumu 16. punktu šādā redakcijā:

“16. Pabalstu ēdināšanas pakalpojuma apmaksai kārtējā mācību gadā vispārējās izglītības iestādē par faktiski saņemto ēdināšanas pakalpojumu izglītojamajam trūcīgas vai maznodrošinātas mājsaimniecības statusa noteiktajā periodā piešķir:

16.1. 100 % apmērā no Jelgavas valstspilsētas pašvaldības iestādes “Jelgavas izglītības pārvalde” vai citas pašvaldības apstiprinātā ēdināšanas pakalpojuma maksas izglītojamajam:

16.1.1. kurš apgūst obligāto sagatavošanu pamatizglītības ieguves uzsākšanai;

16.1.2. kurš apgūst vispārējās izglītības programmu vispārējās izglītības iestādē;

16.2. nepārsniedzot 4,00 *euro* dienā izglītojamajam, kurš apgūst pamatizglītības programmu Jelgavas valstspilsētas pašvaldības profesionālajā vidusskolā “Jelgavas amatu vidusskola.”;

* 1. izteikt noteikumu 17. punktu šādā redakcijā:

“17. Pabalstu ēdināšanas pakalpojuma apmaksai vispārējās izglītības iestādē pārskaita ēdināšanas pakalpojuma sniedzēja kredītiestādes maksājumu kontā. Ja noteikumu 16.1.2.  un 16.2. apakšpunktā noteiktajam izglītojamajam pabalstu ēdināšanas pakalpojuma apmaksai vispārējās izglītības iestādē izmaksā ar to mēnesi, kurā pieņemts lēmums par pabalsta piešķiršanu un trūcīgas vai maznodrošinātas mājsaimniecības statusa noteikšanu, pabalstu ēdināšanas pakalpojuma apmaksai vispārējās izglītības iestādē pārskaita iesniedzēja iesniegumā norādītajā kredītiestādes maksājumu vai pasta norēķinu sistēmas kontā saskaņā ar iesniegtajiem ēdināšanas pakalpojumu izdevumus apliecinošiem dokumentiem.”;

* 1. izteikt noteikumu VIII nodaļu šādā redakcijā:

**“VIII. Pabalsts profesionālās ievirzes izglītības programmas apguvei izglītojamajam**

20. Pabalstu profesionālās ievirzes izglītības programmas apguvei izglītojamajam (turpmāk VIII nodaļā – pabalsts), nepārsniedzot 15,00 *euro* mēnesī, piešķir kārtējā mācību gadā trūcīgas vai maznodrošinātas mājsaimniecības statusa noteiktajā periodā izglītojamajam, kurš apgūst profesionālās ievirzes izglītības programmu izglītības iestādē, kuras dibinātājs nav Jelgavas valstspilsētas pašvaldība, izņemot izglītojamos, kuri atbrīvoti no maksas par minētās programmas apguvi saskaņā ar normatīvajiem aktiem.

21. Pabalstu pārskaita izglītības pakalpojuma sniedzēja kredītiestādes maksājumu kontā saskaņā ar pakalpojuma sniedzēja izrakstītu rēķinu par iepriekšējo mēnesi. Pamatota pieprasījuma gadījumā pārskaita iesniedzēja iesniegumā norādītajā kredītiestādes maksājumu vai pasta norēķinu sistēmas kontā saskaņā ar iesniegtajiem minētās programmas apguves izdevumus apliecinošiem dokumentiem.”;

* 1. noteikumu 36.1 punktā vārdus un simbolu “kurai ir noteikts trūcīgas/maznodrošinātas mājsaimniecības statuss” aizstāt ar vārdiem “trūcīgas vai maznodrošinātas mājsaimniecības statusa noteiktajā periodā”.

1. Noteikumi stājas spēkā nākamajā dienā pēc to izsludināšanas oficiālajā izdevumā “Latvijas Vēstnesis”.

Domes priekšsēdētājs A.Rāviņš